
Cum  jam  per  aliquot  annos,  vir  spectatissime,  consilii  tui,  con- 
suetudinisque  tecum  prope  quotidiance  beneficio  usus  sim,  tantum 
mihi  injecit  in  te  studium  amica,  qua  tecum frui  mihi  licuit,familia- 
ritas,  necnon  commodi  conscientia  multiplicis,  tuo  ductu  auspiciis' 
que  capti,  ut  mihi  nequeam  quin  persuadere  impense  cupiam,  iniquo 
te  animo  non  esse  laturum,  si  meam  in  te  benevolentiam,  humili  ut- 
cunque  munusculo,  hunc  tibi  tractatum  summa  cum  observantia 
dicando,  testari  coner.  Quem  si  solita  tua  acceperis  indulgentia, 
me  tibi  magis  etiam  obstrictum  habebis. —  Vale. 

AUCTORE  THOMA  OMOND. 


Indicia  hujusce  morbi  insignia  et  quodammodo 
mira,  haudquaquam  dubitandum  est,  quin,  anti- 
quissimis  etiam  temporibus,  medicorum  animos 
in  se  converterint ;  ubicunque  medendi  exculta 
est  scientia,  aut  dolori  subveniendum  humano 
visum  est.  Quid  enim  malum,  cui  hominis  ob- 
noxium  est  corpus,  visu  miserabilius  esse  potest, 
quid  summo  dignius  levandi  studio,  quam  quo 

laborat  ille,  qui  mentis  atque  rationis  compos, 
omni  tamen  voluntatis  in  membra  imperio  orba- 
tur  ?  Quoties  incedere  vult  obtemperare  recu- 
sant  artus,  nec  sustinere  valent ;  quoties  ad  re- 
stinguendam  sitim  poculum  liquoris  accipit,multo 
ante  effunditur  quam  ad  summa  pertingat  labia, 
quibus  stabili  admovere  manu  frustra  conatur  : 
vel  si  forte  potum  ori  vix  tandem  applicaverit, 
tenere  non  potest  donec  hauriat :  sin  autem  ag- 
grediatur  loqui,  pro  verbis  sententiisque  inte- 
gris  verbi  tantummodo  pars  balbutitur,  vel,  quod 
sgepius  evenit,  conatus  solvitur  irritus  deciditque, 
salivas  ex  utroque  oris  latere  emissione,  speciem 
prEebente  ssevientis  et  insani*  Quas  quum  animo 
nobiscum  volverimus,  indiciamorbi  formidolosa, 
in  quamdebilitatem  quantumque  periculum  eos  re- 
digat  quos  invaserit,  profecto  non  poterimus  quin 
cumHAMiLTONE*miremur,systeraatum  scriptores 
ciir  studii  tantulum  Chorese  tribuerint,  artem  vero 
medendi  exercentes  cur  psene  prorsus  neglexe- 
rint. 

Veteribus  ab  auctoribus   nullus  depingitur 
«  Hamilton  on  PurgntiveSj  p.  86,  Second  Edition. 

morbus  qui  cum  ChoreS,  accurate  congruat. 
Locum  ex  Galeno  citat  Mason  Good,  qui  ta- 
men  verisimilius  ad  cruris  ex  parte  paralysin, 
quam  ad  Chorese  sig-na  spectat ;  quum  huic  quam 
illi  minus  apte  fortasse  conveniat.  Traditur  a 
Plinio  Scelotyrben  simulcum  StomacaceRomanos 
inter  milites  apparuisse,  quum  castra  apud  Rhe- 
num  haberent,  atque  hinc  ortam  fuisse  quod 
aquam  quodam  ex  fonte  per  aliquod  temporis 
spatium  bibissent ;  morbique  breviter  ex  eo  na- 
turam  indicat  quod  *'  compages  in  genubus  sol- 
verentur."* 

Primus  autem  Sydenhamus  est  memorandus, 
qui  in  Choream  animum  intenderit ;  ratioque  in- 
diciorum,  ab  illo  instructa,  clarissima  est  necnon 
exactissima :  adeo  etiam  ut  in  omnes  de  hac  re 
tractatus  tantummodo  translata  fuerit,  ex  quo  pri- 
mum  scripta  est,  usque  donec  celeberrimum 
Hamiltonis  opus  de  Usu  Purgantium  in  lucem 
editum  est,  unde  vero,  quod  ad  hunc  certe  attinet 
morbum  novus  rerum  ordo  natus  est. 


*  Rees'  Cyclopaedia,  Art.  Chorea. 

Nomen  Chorese  Sancti  Viti  Germana  ductum 
origine  videtur.  Narravit  Gregorius  Horstius, 
anno  circiter  Domini  MDCL.  vulgo  in  Germa- 
nia  creditum  fuisse,  si  quis  se  in  sacellum  Sancti 
Viti  contulisset,  et  pro  ejus  imagine  per  aliquod 
tempus,  feriis  in  mense  Maii  habitis,  saltasset,  fore 
ut  viveret  bonaque  valetudine  frueretur,  usque 
in  proxima  sacra  ;  quo  rursus  tempore  purgandus 
erat  ipse,  Sanctusque  placandussimili  modo.  Multi 
utriusque  sexus,  malis  quibuscunque,  sive  animi 
sive  corporis,  laborantes,  in  hoc  fanum  se  con- 
ferre  solebant,  et  saltatione  vehementi  exercere, 
donec  sanitatem  receptam  sentirent.  Testatur 
HoRSTius  se  cum  pluribus  saltantium,  qui  eo 
ad  morbum  depellendum  vel  praecavendum  con- 
veniebant  sermonem  habuisse :  quique  salta- 
tionem  istam  receptumque  inde  commodum  mul- 
tum  commendabant.  Illorum  quidam  hanc  vi- 
sere  sedem  consuerat  in  singulos  per  viginti  qua- 
tuorque  annos,  alius  per  triginta.  Quae  ab  auc- 
toribus  mirabilia  narrantur  de  hoc  exercitationis 
genere  perquam  sunt  ridicula.  Quicunque  geger 
aedem  sacratam  adiit,  huic  erat  saltandum  donec 
aut  procubuisset  exanimis,  aut  sanatus  fuisset. 

Dum  hoc  modo  quis  nervos  contenderet  tanta 
erat  saltandi  cupiditas  ut  quodcumque  opposi- 
tum  esset  impedimentum  facile  transiliret,  quin 
etiam  talibus  in  exsuperandis  gestire  videretur. 
Tradit  sumraa  cum  gravitate  Felix  Plater 
puellam  quandam  totum  constanter  saltasse  per 
mensem ;  additque  insuper  conducendos  fu- 
isse  musicos  qui  vicissim  luderent,  virosque 
strenuos  et  validos  qui  simul  cum  ea  saltarent. 
Alia  autem  foemina  diemque  noctemque  saltavit, 
cutis  donec  plantis  detrita  esset.  Juvenes,  nec- 
non  setate  provectiores,  nuptae  pariter  ac  innuptse, 
et  virgines  et  gravidas,  omnes  simul  se  tripudi- 
antium  choro  admiscebant.* 

Morbus  est  Chorea  qui  sexum  invadere  solet 
utrumque,  non  tamen,  ut  ferunt  quidam,  pariter 
nec  sine  discrimine.    Foeminse  mao-is  sunt  ob- 

o 

noxise  quam  mares.  Septuaginta  et  duabus  ex 
se.grotis  quibus  in  tractandis  versabatur  Manson,! 
novemdecim  tantummodo  mares  fuere.  Duplo 
plures  mulieres  afFectas  quam  viros  vidit  Reeves. 
Adfirmat  Heberden,  "  ex  asgris  quos  vidi,  pars 

*  Rees'  Cyclopaedia.    f  Researches  on  the  Use  of  lodine. 

"  tantiimmodo  quarta  mares  erant."  Saspius  ante 
quara  post  pubertatem  conspicitur.  Post  hoc 
tempus,  morbi  testatur  Hamilton  se  duo  tantum- 
modo  exempla  vidisse.  Shutius  vero  Bathensis, 
virginem  memorat  affectam  annos  natam  xxi. 
Reeves,*  quatuor  foeminas  hanc  supra  aeta- 
tem,  unam  etiam  annos  natam  xxv.  Foeminam 
CRAMPTONt  innuptam  vidit  affectara  annos  na- 
tam  XXII.  ;  exemplumque  traditur  insignissimum 
a  MATONE,t  mulieris  quae  annum  attigerat  lxxii. 
quseque  saepius  hoc  malo  laboraverat.  Quamvis 
nonnunquam  aetate  etiam  provectiori  conspicia- 
tur  multo  tamen  crebrius  annum  inter  vii.  et 
XV.  Ssepius,  ut  jam  antea  dictum  est,  foeminis 
quam  maribus  incessit,  easque  quse  habitu  cor- 
poris  debili  teneroque  sunt,  et  quarum  labefac- 
tata  est  sanitas  exercitationis  desuetudine,  vita 
nimis  sedentaria,  simul  cum  aut  exiguo  aut  tenui 
cibo.  Serpit  prirao  furtim  Chorea  in  eos  quos 
mox  est  apperte  aggressura.  Algorem  primo  in 
pedibus  sentiunt,  qui  tamen  raro  altius  quam  ad 

*  Edin.  Med.  and  Surg.  Journal,  Vol.  VIII.  p.  314. 
•j-  Trans.  King's  and  Queen's  College,  Ireland,  Vol.  IV. 
I  Trans.  of  College  of  Physicians  of  London,  Vol.  V. 

genua  progreditur.    Nec  movet  iste  adhuc  ani- 
mi  solicitudinem,  quippe  qui  incipientem  tantum- 
modo  catarrhum  indicare  videatur,  vel  si  deci- 
mum  tertium  quartumve  quae  afficitur  attigerit 
annum,  seriem  illam  indiciorum  advenientem, 
cui  sexus  est  ille  obnoxius  priusquam  appareant 
primo  catamenia.    Paucis  vero  diebus  post  ori- 
ginem  doloris  in  pede  vel  crure,  cervicis  vultus- 
que  musculi,  praesertim  qui  circa  os  sunt,  cito  et 
constanter  moveri  videntur.     Augetur  porro 
morbus  iste,  siquis  ad  loquendum  vel  sorbendum 
hiare  conetur.    Interdum  musculi  in  omni  parte 
corporis  totius  fere  simul  convelluntur,  subre- 
pitque  in  aegrotantem  languor  lassitudoque  :  quee 
prius  animura  juvabant  voluptatem  nequeunt 
diutius  alferre :  cibi  subsequitur  fastidium,  vel 
interdum  vorax  etiam  appetitus.     Hsec  quum 
per   aliquod  temporis  spatium   producta  fue- 
rint,  (quod  in  aliis  majus  fit,  in  aliis  vero  minus, 
quemadmodum  res  ipsse  decreverint,)  tum  vero 
corporis  extremae  caeterseque  partes  multo  etiam 
magis  moveri  conspiciuntur,  et  musculorum  vel 
omnium,  vel  plurimorum,  qui  voluntati  parere 
solent,  motus  cernitur  ille  invitus,  inconstans, 

ac  repentiniis  qui  proprium  est  Chorese  indicium. 
Videtur  ad  libitum  per  tempus  quodlibet  motura 
hunc  posse  produci,  nec  tamen  fatigari  laboran- 
tem,  aut  ex  nisu  molestias  quidquam  capi  :  adeo 
quidem  ut  gaudere  videatur  quicunque  afFectus 
fuerit  variis  in  quas  contorquere  corpus  positio- 
nibus  possit ;  morbique  aliquis  qui  ignoraret  na- 
turam  facile  crediturus  sit  fieri  ista  omnia  ultro 
ad  commovendum  spectantium  risum.  Alterura 
plerumque  latus  altero  plus  afficitur  ;  et  quando- 
cunque  conetur  seger  incedere,  non  recta  pro- 
greditur  sed  magis  in  latus  affectura  vergit,  pe- 
demque  ejusdem  pone  trahit ;  incessusque  salta- 
tioni  cuidam  tremulae  similis  est.   Desinunt  bra- 
chia  raanusque  muneribus  suis  fungi  consuetis  de 
necessariis.    Siquid  pugno  constringere  vel  tol- 
lere  aggrediatur,  laxantur  fere  statim  rausculi, 
deciditque  in  terrara  corpus.    Initio  s£epe  raorbi 
asperrirae  a  parentibus  custodibusque  in  pueros 
aniraadvertitur,  ob  incuriara  cui  nullo  raederi 
raodo  potuissent,  ideoque  raulto  fit  gravius  ma- 
lura,  quod  suraraara  contra  postulabat  solicitudi- 
nem  ac  lenitatem.    Vertuntur  brachia  nunc  in 
corpus  nunc  a  corpore,  modo  in  pectus  premun- 

tur  spe  van^  stabiliendi,  volvuntur  modo  rapide 

circura  caput.    AttoUuntur  simul  scapulse :  si 

manum  seger  capiti  lente  admovere  jubetur  fit 

semper  repentino  trerauloque  impetu.    Quum  in 

lecto  recurabit  complicantur  modo  genua  corpo- 

ri  qui  admoventur,  modo  replicantur  projiciun- 

turque.    Quoties  in  sella  considet  huc  illuc  pes 

et  crus  perpetuo  incitantur.    Rotatur  invite  ca- 

put ;  convelluntur  simul  faciei  musculi,  vultus- 

que  distorquetur  ;  omnem  denique  musculum, 

qui  munere  suo  voluntatis  ad  arbitriura  fungitur, 

plus  rainusve  affectum  est  videre.    Desinunt  in 

somnis  motus  nisi  quum  vehementissimum  est 

malura.     Notatur  aliquando  abdomen  prteter 

solitum  prominulum,  sajpe  etiam  tensum  durura- 

que.    Haudquaquam  tamen  semper  hoc  obser- 

vatur  signum  ^.  neque  ex  faecum  vi  tenuioribus 

inclusarum  intestinis  ac  colone  oritur.  Multum 

plerumque  viscera  obstruuntur  et  torpida  quies- 

cunt ;  quae  nisi  mala  quam  celerrime  toUuntur, 

ingravescente  morbo  ipsa  quoque  augentur.  Oho- 

ream  interdum  comitatur  febris  ;  saepius  tamen 

abest.    Pulsus  rard  naturalem  ultra  numerum 

reperiuntur  concitati.    Eloquendi  facultas  pler- 

c 

umque  minuitur  :  interdum  etiara  omnino  deci- 
dit :  non  nisi  summa  cum  difficultate  quidquam 
hauriri  potest :  Extenuatur  corpus,  fit  macrum 
et  debile.  Hebescunt  oculi,  amisso  micanti  ful- 
gore  bonaj  valetudinis  proprio.  Dilatantur 
nonnunquam  pupillae,  luce  tamen  semper  moven- 
tur.  Fit  pallidus  lividusque  vultus  ;  quibusdara 
contra  rubore  suffunditur,  dolore  simul  acuto 
augente  occiput.  Vis  animi  naturalis  plerumque 
integra  evadit :  interdum  tamen  fatuitatis  ali- 
quid  notare  licet.  Crebro  in  lachrymationein 
plurimara  repentino  solvuntur  motu,  qualis  in 
hysteriaconspicitur,  qusB  per  aliquot  horas  manet. 
Non  hsec  dolori  tribuenda  est ;  causam  enira 
quserendo  majorera  fortasse  raolestiam  afFerre,  et 
lachrymationera  producere  videberis. 

Perlustratis  hisce  Choreae  signis,  quemadrao- 
dura  se  nobis  plerumque  morbus  ostendit,  pro- 
grediarjam  quasdam  notare  species,  quae  vel  sub 
nomine  Chorese  generali,  aliisve  norainibus  sunt 
memoratse  :  irapriraisque  de  affectu  illo  loquar, 
qui  Anglice  dicitur,  "  Leaping  ague  of  Angus  or 
Forfarshire." 

Nomen  ab  ea  regione  diicit,  qudd  ibi  tam  fre- 
quens  occurrit,  nec  tamen  illa  continetur  sola, 
verum  etiam  aliis  Scotise  regionibus  reperitur. 
Initium  habet  a  dolore  in  aliqua  capitis  parte, 
maxime  autem  in  occipite,  qui  paulatim  deorsum 
usque  ad  extremam  spina^  partem  tendit :  quem 
mox  subsequitur  impetus  in  saltandum  vehemen- 
tissimus.  Manente  illo,  laborantes  sunt  furenti- 
bus  simillimi ;  modo  membra  huc  illuc  detor- 
quent,  modo  se  in  terram  vi  magna  prosternunt, 
subito  deinde  ac  fere  statim  exsurgunt,  in  Eedium 
tigna  insiliunt,  et  ex  altero  in  alterum  incredi- 
bili  celeritate  transcurrunt.  Aliquando  procli- 
vitate  capiuntur  summa  in  procurrendum  recta  ; 
quae  si  agro  eos  invaserit  aperto,  interdum  in 
multa  passuum  millia  cursum  continuabunt.  Tan- 
ta  erat  quondam  hujusmodi  quadam  in  familia 
propensio,  ut  equus  semper  ephippio  instratus 
ad  fores  religatus  haberetur,  ad  insequendum 
quicunque  impetu  corriperetur.  Quibusdam  di- 
citur  familiis  hic  inhaerere  morbus,  a  parentibus 
traditus,  neque  ullius  proprius  esse  aetatis.  Ven- 
tris  oppletio,  aut  in  tubo  intestino,  ventriculi 
affectus  hujusce  insignis  causse  plerumque  habitse 


12  DISSERTATIO  MEmCA 

sunt.  Purgantia,  balneique  usus  frigidi,  pluri- 
mura  in  remedium  profuere.* 

Alia  species  Choreae  consimilis  illa  est,  quae  a 
Doctore  Watt,  periodica  dicitur  Jactitatio  ;  ex- 
emplum  memorabile  est  ob  formas  symptoraa- 
tum  diversas  quas  per  curriculum  assurapsit.t 

Verae  simplicisque  Chorese,  optima,  quod  nos 
saltem  reperire  potuimus,  descriptio  mulierem 
spectat  nuptam,  annos  natam  xxii.  quse,  quando- 
cunque  eam  incessit  impetus,  confestim  saltare 
coepit,  voce  simul  ipsa  modulate  canebat.  Sin 
autem  carmen  aliquod  prsecineretur  aliud,  vel 
siquis  alius  voce  tibiisve  quidquam  modulari  coe- 
pisset,  saltabat  tantummodo  dum  tripudium  nu- 
meris  congrueret ;  a  quibus  quum  priraura  aber- 
rasset,  pedem  statim  reprimebat ;  monente  vero 
aure  acutissima  cito  se  iterum  in  modum  redi- 
gebat ;  nec  nisi  rapide  et  indesinenter  numeros 
jnutando  poterat  impetus  cohibere.t 

*  Edin.  Med,  Journal,  Vol.  III. 

t  Med.  Chirurg.  Trans.  Lond.  Vol.  V, 

X  Med.  Chirurg.  Trans.  Lond.  Vol.  VII. 

Quae  post  mortem  sig-na  Choreara  comitentur 
haudquaquam  certo  compertum  est ;  morbusque, 
his  in  operibus  quorum  ordinem  Pathologia  re- 
git,  inter  eos  collocatur  quorum  sedes  prorsus 
latet.  Verisimillimum  fortasse  habendum  est, 
originem  mali  ex  genere  nervoso  pendere  j  quan- 
quam  quidem  fatendum  est,  sectum  diligentissi- 
me  cadaver  ssepe  nullam  fabricae  corporis  muta- 
tionem  detexisse.  At  aliis  in  exemplis,  velut  in 
sequente,  sanguinis  in  cerebrum  elfusio  congesti- 
oque  repertae.  Adolescentula,  astatis  xvi.  per  sex 
hebdomadas  Chorea  laboraverat.  Interea  alvus 
ducta  fuerat,  multusque  sanguis  detractus  :  ne- 
quicquam  tainen  ;  inspectoque  post  mortem  cor- 
pore  cerebri  fabrica  praeter  solitum  vasculosa  in- 
venta  est,  necnon  quse  circumcludunt  idem  mem- 
branae,  quaeque  medullam  spinalem  cooperiunt. 
Seri  lirapidi  aliquantura  elfusura  est  tunicara  in- 
ter  arachnoideara,  piaraque  raatrem.  Ad  §fs  seri 
ventriculis  inclusura.  Plexus  choroideus,  venae 
galeni,  et  sinus  cuncta  praeter  solitura  vasculo- 
sa.* 


*  John8ton'B  Journal,  Vol.  II.  1829. 

Scriptores  quidamGallici  recentes  Clioreaiu  ex 
inflammatione  corporum  quadrageminorum  oriri 
dicunt.  Quum  semper  observassem,  inquit  Ser- 
res,  cadaveribus  eorum  qui  Chorea  mortui  fuis- 
sent  corpora  quadragemina  inflammata  et  mol- 
lita,  in  animum  mihi  venit  ut  in  animalia  incisis 
hisce  partibus  experirer,  signaque  Choreae  similia 
omnibus  in  exemplis  notavi.  Experimenta  credo 
ejusdem  generis  ab  aliis  facta  fuisse,  sirailemque 
fuisse  exitum. 

HuNTERUS  ait,*  pendere  ex  morbida  cerebri 
conditione,  medullaeque  spinalis  inde  derivatge, 
tunicarumve,  thecaeve  osseae  quse  circumdant. 
Postero  se  tempore  hoc  esse  probaturum,  ratione 
habita  pluriraarum  mortui  cadaveris  insignium 
sectionura,  pollicitus  est :  quod  tamen,  quoad 
nos  saltem  cognoscere  potuimus  nunquam  pree- 
stitit :  ideoque  tam  nos  adhuc  latent  morbi  vera 
pathologia  causseque  proximse  quara  eos  etiam 
latuerunt  auctores  qui  primi  hac  de  re  scripse- 
runt.  Clioream  ssepe  est  videre  indicium  tan- 
tummodo  tumoris  in  MeduUa  Spinali. 

•  Edin.  Med.  Journal,  Vol.  XXV. 

Causae^quae  a  scriptoribus  proferuntur,  un- 
de  nasci  dicitur  plurimse  sunt,  multumque  in- 
ter  se  diversae.  Paucas  tantum  memorabo, 
qu£e  ssepissime  conspiciendse  sunt.  Causse  i^i- 
tur  antecedentes,  quarum  vi  fit  hunc  in  mor- 
bum  proclivitas,  hge  sunt :  sexus  muliebris  ; 
corporis  universi  liabitus  debilis,  (sive  ex  na- 
tura  ortus,  sive  aliis  ex  originibus,  velut  ex 
victu  tenui,  vel  aliis  etiam  ex  morbis,  e.  g.  ex 
febribus  ;)  proclivitas  congenita  ;  corporis  com- 
pago  moUis  ac  tenera,  adeo  quidem  insignis  ut 
structura  fere  choroidea  dicatur  ;  quae  facile  dig- 
noscitur,  vix  autem  ullis  contra  verbis  depingi 
potest ;  genus  nervosum  nimis  sentiens ;  quod 
oritur  vitium,  vel  ex  apparatu  concoctioni  inser- 
viente  languente  et  infirmato,  vel  ex  habitu  isto 
irritabili  qui  setatem  circa  puberem  plerumque 
valet. 

Causarum  provocantium  creberrimae  sunt  ir- 
ritaraenta  in  tubo  intestino  prsesentibus  seu  faeci- 
bus  sive  vermiculis  :  dolor  quoque  ex  dentitione, 
quae  Chorese  origo  priraum  a  Monro  Secundo 
indicata  est.    Laboraverat  hoc  morbo  quidam 

ejus  fiub  cura.  Malum  omnibus  subraovere  mo- 
dis  aggressus  fuerat :  frustra  taraen.  Quum  tan- 
dem  in  os  a?grotantis  inspexisset,  visus  est  ordi- 
nis  secundi  dens  gingiva  se  exserere,  ab  latere 
dentis  serrati  prioris.  Hoc  igitur  amoto,  locoque 
illi  concesso,  pulsa  est  Chorea  ;  sed  iterum  rediit ; 
iterumque  fugata  est,  alia  gingivae  parte  incisa. 
Tertia  est  causa  catameniorum  retentio  vel  sup- 
pressio  :  Quarta,  cutis  morbuspropere  nimis  de- 
pulsus.  Exemplum  memorat  Darwinius  puellae 
qu3B  zona  ex  emplastro  hydrargyri  usa  erat  ad 
depellendam  scabiem.  Repente  purgata  est  cutis, 
Choresesigna  se  ostendere  coeperunt,amota  tamen 
fuere  reducta  scabie,  depositaque  zona.  Odores 
etiam  foetidi  morbum  provocare  dicuntur  ;  inge- 
nium  irritabile  ;  imitatio,  quse  postrema  rationem 
docet  cur  tam  frequens  magnis  in  officinis  occur- 
rat.  Usus  hydrargyri  nimius,  aliorumve  metal- 
lorum  ;  rheumatismus  ;  febres  acutae  ;  ventriculi 
morbi ;  pavor  ;  ira ;  moeror,  affectusque  animi 
caBteri ;  vis  quoque  ab  extra  illata.  Mahim  cen- 
sebat  Sydenhamus  humori  cuidam  tribuendum 
nervos  incitanti  totamque  corporis  permeanti 
fabricam.    Opinatus  est  Cullenus  contra  pen- 

dere  ex  instabili  quadam  et  insequali  vis  sangui- 
ferae  libratione,  modo  magis  tensae,  ut  ita  dicam, 
modd  minus,  adveniente  praesertim  pubertate. 
Posse  etiam  oriri  dicit,  ex  organorum  evolutione 
genitalium,  quse  seinper  in  genus  nervosum  vim 
maximam  exercet.  Laxationem  alii  fibrarum, 
unde  musculorum  confl.atur  compago,  causam 
esse  primariam  dicunt,  nec  pendere  omnino  a  vi 
vel  sanguifera  vel  nervosa.  Ratio  autem  morbi 
verisimillima  docet  Choream  ex  turbatis  generis 
nervosi  functionibus  oriri ;  unde  fieri  ut  vis  ejus 
nec  modo  nec  more  solito  per  varias  corporis 
partes  distribuatur.  Fatendum  est  quidem,  hac 
ratione  vel  parum  vel  nihil  omnino  explicari, 
morbus  quomodo  gignatur  ;  sed  quamdiu  fabri- 
ca  corporis  nervosa  latebit  tam  crassa  caligine 
obducta,  nequidquam  horaine  sive  segro  sive  sano 
modum  operandi  in  tenebris  eruere  conabimur. 
A  quibusdam  inflammationi  partis  illius,  unde 
motus  oriuntur  nervi,  Chorea  tributa  est :  hi  quo- 
que  neuralgiam  ab  inflammatione  nervorum  sen- 
tiendi  oriri  putant. 

Non  aff^ert  mortem  plerumque  Chorea :  unde 

intelligitur  quare  in  medicorum  operibus  adeo 
rara  cadaverum  ob  liunc  morbum  sectorum  men. 
tio  fiat.  Quamvis  autem  haud  ssepe  ipsa  per  se 
lethalis  sit  animo  tanien  semper  solicito  obser- 
vanda  est,  suspectaque  semper  habenda,  propter 
morbosillos  alios,  in  quibus  nonnunquara  exitum 
habeat,  quique  vitam  in  discrimen  saspissime  du- 
cant,  quales  sunt  Epilepsia  et  Hydrocephalus. 

Hseret  affecto  coraplures  plerumque  per  annos 
Chorea,  vel  etiam  totam  per  vitam.  Profert  ex- 
emplum  Hunterus,*  quo  septera  in  annos  invet- 
eravit :  Narrat  Mason  Good  sibi  ssepe  sub  oculos 
exempla  venisse,  in  quibus  totam  per  vitam  affec- 
torum  manserat.  Quidam  orator  erat  eximius 
sententiamque  suam  diserte  proferebat ;  cantor 
alius  erat  insignis,  musicamque  componere  sole- 
bat.  Vidi  egomet  senem  annorum  aetate  Lir. 
qui  ex  septimo  laboravit  anno.  Hujus  in  loquen- 
do  vox  multuni  hsesitat,  dextrum  latus  vehemen- 
tius  quam  laevum,  brachiaque  quam  pedes  affici- 
untur. 

*  Edin.  Med.  Journal,  Vol.  XXVIII. 

Haud  facile  quemquam  Chorea  fefellerit,  si 
iiiodo  indicia  respiciat,  setatem,  imprimis  vero 
g-estus  illos  insignes,  histrionum  simillimos,  qui 
eam  progredientem  manenteraque  comitantur. 
Epilepsia  morbus  est  unicus,  quo  decipiatur  quis- 
quam  Choreaj  loco.  Facile  tamen  sunt  dignos- 
cendse,  notis  hisce  sequentibus.  Aggrediente 
Epilepsia  musculi  vehementer  omnes,  qui  parent 
voluntatis  imperio,  uno  eodemque  tempore  con- 
velluntur  :  in  Chorea  vero,  lateris  plerumque  al- 
terius  solius.  In  Epilepsia  tollitur  paulisper 
omnium  conscientia ;  quod  in  Chorea  vel  rarius 
accidit  vel  nunquam.  In  Epilepsia  oculorum 
pupillse  lucem  parum  sentiunt,  in  Chorea  semper. 
Epilepsia  cursum  peragit  certum,  decedit,  ite- 
rumque  revertitur,  Chorea  contra  morbus  est  non 
regrediens  sed  perpetuus  constansque. 

Chorese  in  curatione  duo  sunt  quibus  operam 
praecipue  demus  ;  Imprimis  ut  causam  tollamus 
provocantem  ;  l2do,  ut  proclivitati  obveniamus 
insitae.  Hsec  autem  quomodo  fieri  debeant 
multum  est  inter  medicos  disceptatum.  Con- 
tendit  Gilbertus  Blanius,  Eques,  vitium  Cho- 

ream  esse  vera  debilitate  natum  ;  depellendum- 
que  remediis  roborantibus  stimulantibusque  solis. 
Contra  autem  ait  Hamilton  morbum  hunc  esse 
haudquaquam  vera  debilitate  ortum,  sed  ex  vale- 
tudine  prius  imminuta,  atque  in  pejus  ruente  ; 
quod  opinatur  ille  probari  et  ab  appetitu  vario, 
et  ex  viscerum  constipatione  j  ideoque  remedio- 
rum  purgantium  usu  constanti  solo  submoven- 
dum,    Utrumque  medendi  consilium  exercitum 
propositamque  ad  efl&ciendam  rem  valuit :  adeo 
verum  est,  quod  ipsum  apud  vulgus  dicitur,  com- 
pluria  esse  plerumque  itinera  in  eandem  metam. 
Purgantia  lamen  jure  primum  semper  obtinuere 
locum.  Prodesse  videntur  maxime  fseces  ex  tubo 
intestino  deducendo,  sanamque  actionem  ciendo. 
Posse  ea  vim  habere  irritatione  quoque  vel  in  ar- 
cenda  vel  in  sedanda,  haud  temere  negaverim  : 
quod  tamen,  meo  quidem  judicio,  purgantia  dras- 
tica  adeo  non  efficiunt,  ut  et  irritationem  contra 
majorem  ipsa  plerumque  commoveant.  Ducta  igi- 
tur  ssepius  alvo,  leniora  adhibenda  sunt  cathartica 
Jalapse,  Scammoniae,  Gambogise,  Aloes,  Colocyn- 
thidis,  usumque  constantem  nocere  polius  dixe- 
rim.    IUorum  sententia,  qui  putant  ab  his  redigi 

secretiones  in  sanam  conditionem  falsis  nititur 
rationibus  ;  nec  eraissa  vi  faecum  probatur.  Ipsa 
enira  hanc  eraissionera  secretionesque  illas  morbi- 
das  ciere  raagis  quara  sanare  videntur.  Oleum 
Terebinthinae  reraediura  est  optiraura  si  quando 
praesentibus  ex  verraiculis  pendere  judicetur. 

VencBsectio. — Adhibendumest  hocremediurain 
eos  solos  qui  sunt  constitutione  corporis  pleniore, 
et  incipiente  tantum  morbo.  Sydenhamo  mos 
erat  primo  sanguinem  detrahere,  dein  raedicinam 
imperare  catharticam  quotidie  per  triduum.  Per- 
hibet  hoc  se  modo  quinque  sanasse  aegrotantes  ; 
nec  plures  consiliis  suis  fuisse  subjectos.  Sauva- 
Gius  quoque  vense  sectionera  laudat.  Cullenus 
contra  omnino  improbabat :  seque  hoc  usu  ha- 
bere  corapertum  putabat  aegrotantes  alvi  ductio- 
nem  multo  melius  quam  sanguinis  detractionem 
perferre  posse. 

'senicum. — Multa  meraorantur  exempla 
Chorese,  hujus  ope  metalli  depulsse.  Illius  usu  re- 
medii,  arsenici  nempe  soluti,  perhibet  Suttinus* 

*  Med.  Chir.  Trans.  Lond.  Vol.  X. 

ventriculum  semper  leniter  fuisse  raotum  neque 
unquam  catharticis  opus  fuisse.  Laborantem 
nuper  ipse  vidi,  puella  annos  natara  xi.  cujus, 
postquam  per  tres  hebdomadas  constanter  pur- 
gata  fuisset,  raorbus  raedici  peritise  cedere  diu- 
tius  desiisse  videbatur  :  adliibitis  autem  arsenici 
soluti  guttis  decem,  ter  in  diem,  cito  convaluit. 

Nitras  ArgentL — Primus  auctor  fuit  Powel,* 
materiei  ut  hujus  vis  cujus  adurens  tanta  est  ex- 
perimentum  fieret.  Sex  profert  asgrotantium 
exempla,  hujus  ope  sanatorum,  postquam  ne- 
quicquam  cathartica  arsenicumque  tentata  fuis- 
sent.  Laborantium  uni  dedit  usque  ad  octode- 
cim  grana  viginti  quatuor  horis.  Narrat  Cramp- 
TON,t  raulierem,  setatis  xLii.  hoc  remedio  in 
sanitatem  redactam  j  maxima  quam  unquam  dedit 
ille  cuiquam  nitratis  argenti  quantitas  grana 
fuere  duo  ter  in  diem. 


Oxidum  Zinci. — Multura  jam  obsolevit  hoc  re- 
medium.     Plurimus  ejus  olim  inter  medicos 

*  Med.  Trans.  of  CoUege  of  Physicians,  Lond.  Vol.  IV. 
t  Trans.  King  aud  Quecn'6  ColJtge,  Irdand,  Vol.  IV. 

erat  usus  Choreee  in  curatione.  Plures  quadra- 
ginta  aegrotantibus,  liujus  ope,  a  Bedingfield* 
bonam  in  valetudinem  sunt  restituti,  temporis 
spatio  quinque  annis  niinore. 

Carbonas  Ferri. — Primo  ob  Choream  adhibita 
ab  Elliotsone  qui  adhuc  ejus  usui  multum  favet 
eamque  omnibus  aliis  remediis  anteponit. 

lodinumA — Novum  hoc  remedium  in  Chorea 
depellenda  principem  inter  alia  obtinet  locum. 

Acidum  Hydrocyanicum. — AfFeruntur  ex  empla 
duo,  ab  Stuarto  de  Kelso,|  laborantium  prius 
hoc  medicamento  in  valetudinem  bonam  redac- 
tarum  j  quorum  altera,  horis  quadraginta,  gut- 
tas  sumpsit  xcvi.  nec,  praeter  aliquid  nausese, 
molestise  quidquam  fecere. 

Ammoniaretum  Cupri,  quoque,  maximo  non 
sine  commodo,  in  idem  propositum  adhibitum. 
Medicamenta  Antispasmodica,  si  modo  cum  lax- 


*  Edin.  Med.  Journal,  Vol.  XIL  t  Manson  on  lodine. 
t  Edin.  Med.  Jourmil,  Vol.  XXVIII. 

antibus  conjungantur,  quorundam  opinioue  re- 
media  sunt  certissima  simul  atque  celerrima. 
Quae  vulg-o  adhibentur  antispasmodica  haec  sunt, 
Assafoetida,  Valeriana,  Camphora,  Castor,  et 
Moschus.  Moschi  monstratur  vis,  mulieris  ex 
exemplo,  annorum  lxx.  quae  postquam  medica- 
menta  alia  omnigena  diu  frustraque  fuisset  ex- 
perta,  moschi  tandera  grana  sumpsit  decem,  post 
sextam  quamque  horam.  Levata  hoc  modo  ali- 
quantum  molestid,  moschi  nimis  propere  inter- 
misit  usum  :  mox  rediit  Chorea,  sed  redinte- 
grato  moschi  usu  cito  iterum  depulsa.*  Hyosci- 
amus  Niger  quum  vim  habeat  et  antispasmodi- 
cam  et  aperientem,  remedium  est  eximium. 

Laudat  Gilbertus  Blanius,  Eques,  Cardami- 
nem  pratensera,  senis  in  portionem  drachmis 
sexta  quaque  hora  sumptis. 

Irritationem  Sedantia. — Tartar  Emeticuui  ad- 
hibendum  ab  extra  in  Spinam  primus,  ni  fallor, 
monuit  Hunterus  Glasguensis  ;t  cujus  quidem 

*  Trans.  of  College  of  Physiciaus  of  London,  Vol.  V. 
t  Edin.  Med.  Journal,  Vol.  XXIII. 

consilium  inter  ea  habendiim  est  quae  plurimum 
raedicinse  in  Choream  exercitationi  conducunt. 
Primum  ei  in  animum  venit  hoc  ut  remedio 
uteretur  dum  aegram  curaret  puellam  cujus  jam 
septem  per  annos  inveteraverat  molestia.  "  Per 
"  illud  tempus,"  inquit  Hunterus,  *'  omne  toni- 
**  cum,  omne  fere  tota  in  Pharmacopeia  medica- 
**  mentum,  surama  arte  nequidquara  adhibitum  : 
"  usui  tamen  Tartaris  Emetici,  eruptione  in  cuti 
*'  educta,  qua  subjacet  spina,  morbus  celeriter 
"  cessit." 

Brevi  tempore  postquam  Hunteri  .  narration- 
em  legissem,  mihi  subjectum  est  ipsi  Choreae 
exemplum.  Vira  Tartaris  Emetici  experire 
statui.  Spinse  jussi  3i  unguenti  quotidie, 
mane  vesperique,  perfricari.  Triduo  post,  ter- 
gum  erat  pustulis  frequentissimis  raaculatum 
ex  quo  tempore  aegrotans  paulatim  convaluit, 
atque  in  scholam  diebus  octodecim  post  erup- 
tionem  primo  eductam  redire  potuit  bona  vale- 
tudine  recepta. 

Balneum  frigidum  quoque  magno  cum  suc- 
cessu  adhibitum  fuit. 

e 

Strychniam,  Veratriam,  Bruciam,  Morphiam, 
aliaque  compluria  ex  Alkalinis  vegetabilibus, 
nonnihil  profuisse  accepimus :  nullum  tamen 
hac  de  re  testimonium  eruere  potuimus,  cui  fides 
esset  habenda.  Neque  vero  Electricitatis  usus 
Chorese  in  curatione  negligendus. 

^grotantium  et  convalescentium  victum  op- 
portet  esse  levem,  corpus  alentem,  concoctu  fa- 
cilem  j  quocum  modica  conjungi  exercitatio  de- 
bet. 

